เงินบาทเปิด 31.80/82
ธนาคารซีไอเอ็มบี ไทย รายงาน เงินบาทเปิด 31.80/82 อ่อนค่าต่อเนื่อง รอดูสถานการณ์ยุโรป-การเมืองในประเทศ
13 ก.ค. 2555

ธนาคารซีไอเอ็มบี ไทย รายงาน เงินบาทเปิด 31.80/82 อ่อนค่าต่อเนื่อง รอดูสถานการณ์ยุโรป-การเมืองในประเทศ
นักบริหารเงินจากธนาคารซีไอเอ็มบี ไทย เปิดเผยว่า เช้านี้เงินบาทเปิดตลาดที่ระดับ 31.80/82 บาท/ดอลลาร์ อ่อนค่าต่อเนื่องจากเย็นวานนี้ที่ปิดตลาดที่ระดับ 31.78/80 บาท/ดอลลาร์ ตามทิศทางค่าเงินยูโรที่ปรับตัวอ่อนค่าลงมาหลังจากมีข่าวมูดี้ส์ อินเวสเตอร์ เซอร์วิส ประกาศลดอันดับอันดับความน่าเชื่อถือของพันธบัตรรัฐบาลอิตาลีลง 2 ขั้นสู่ระดับ Baa2 จากระดับ A3 
ด้านความเคลื่อนไหวของค่าเงินสกุลหลักต่างประเทศช่วงเช้าวันนี้ ค่าเงินยูโรอยู่ที่ระดับ 1.2190/2205 ดอลลาร์/ยูโร จากเย็นวานนี้ที่ปิดตลาดที่ระดับ 1.2311/2315 ดอลลาร์/ยูโร ส่วนเงินเยนอยู่ที่ระดับ 79.38/40 เยน/ดอลลาร์ จากเย็นวานนี้ที่ปิดตลาดที่ระดับ 79.29/33 เยน/ดอลลาร์ 
นักบริหารเงิน คาดว่า วันนี้เงินบาทน่าจะยังมีทิศทางการเคลื่อนไหวอ่อนค่าต่อเนื่อง โดยยังคงต้องติดตามปัจจัยสถานการณ์ในยุโรปต่อไป รวมทั้งการเมืองในประเทศวันนี้ ที่ศาลรัฐธรรมนูญนัดตัดสินคดีแก้ไขรัฐธรรมนูญในช่วงบ่ายวันนี้ ถ้าไม่มีอะไรวุ่นวายก็คงอ่อนค่าต่อเนื่อง
ทั้งนี้ ประเมินกรอบการเคลื่อนไหวของเงินบาทวันนี้ระหว่าง 31.75-31.90 บาท/ดอลลาร์